Pályázati beszámoló

CSSP-ZENEOKTAT-2020-0056

Cím: Mátyás Király Citerazenekar szakmai fejlődése

Szakmai beszámoló:

Jelen pályázat a Mátyás Király Citerazenekar szakmai fejlődését szolgálta. A 2009-ben megalakult

Mátyás Király Citerazenekar az idők folyamán sokkal több lett, mint egy citerazenekar, igazából

Népzenei Tehetséggondozó Műhellyé nőtte ki magát. A citerán után a gyermekek, fiatalok többsége

második hangszer tanulásába is belevág, így a palettában immáron furulya, koboz, ritmushangszerek (ütőgardon, moldvai nagydob, dobok, csörgők) szerepelnek. Van akinek a második "hangszere" a népi ének lett. Az Arany Páva nagydíjas Kiss Levente csatlakozásával a népi fúvós hangszerek széles köre is bővíti a repertoárt (kaval, tilinka, tárogató, klarinét). Korábbi pályázat révén a vonós hangszerek

irányába nyitottunk a nagybőgő oktatás megkezdésével.

A világjárvány minket is nagy kihívások elé állított. 2020 novembertől fél évig gyakorlatilag online formában zajlottak az órák. A digitális világban a legfontosabb pályázati feladat egy webkamerával, sok memóriával ellátott laptop beszerzése volt, amely alkalmas az online órák megtartására, képek

tárolására, videók szerkesztésére. Mindenképpen szerettünk volt hangszer beszerzéseket is eszközölni. Így az eredeti tervből a citera legközelebbi rokon hangszere, egy tambura, valamint egy tekerőlant beszerzése mellett döntöttünk. Figyelnünk kellett a pályázati kiírásnak megfelelően az összeghatá-rokra, így egy prímtambura és egy olcsóbb,de megfelelő minőségű tekerőlant beszerzése fért bele. Ezekkel a hangszerekkel már a nyári továbbképzés, tábor során fiataljaink elkezdtek foglalkozni. A tekerőlanthoz tervezett Esz-klarinét vásárlása egyenlőre halasztódik, a fúvós tagunk gyorsabban, könnyebben fog rajta megtanulni, mint a kezdő tekerős. A fennmaradó összeget a megkezdett kobozoktatás folytatására, oktató díjra használtuk fel.

A Műhelyben végzett munka eredményes, háromszoros Arany Páva díjjal rendelkezünk. Mindhárom csoport és szóló énekesünk is továbbjutott a Vass Lajos Népzenei Verseny döntőjébe 3 Vass Lajos Kiemelt nívódíjat és egy Vass Lajos nagydíjat elérve. 4 népzenei CD jelent meg: Variációk (2016), Mátyás király mesék (2018), Meg kell a búzának érni (2020), Vígan zengjétek citorák (2021). Városi, környékbeli, országos rendezvények után két alkalommal Erdélyben és kétszer Angliában (Manchester, GóbéFest) jártunk, szép sikereket értünk el, vittük a magyar népzene és Kecskemét hírét.

A pályázatról készült beszámoló az együttes hivatalos oldalán dokumentált.

<http://matyas.corvina-kecskemet.hu/matyas-kiraly-citerazenekar>

Kecskemét, 2022.febr.13.

 ……………………………………………

 Sulczné Dr. Bükki Éva

 Mátyás Király Citerazenekar vezetője